CELEX: 32021R1808
Language: mt
Date: 2021-10-13 00:00:00
Title: Regolament ta’ Implimentazzjoni tal-Kummissjoni (UE) 2021/1808 tat-13 ta’ Ottubru 2021 li jemenda r-Regolament ta’ Implimentazzjoni (UE) 2021/1135 fir-rigward tal-limiti massimi tal-baġit għall-2021 applikabbli għal ċerti skemi diretti ta’ appoġġ dirett fil-Latvja

14.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 365/38
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1808
         tat-13 ta’ Ottubru 2021
         li jemenda r-Regolament ta’ Implimentazzjoni (UE) 2021/1135 fir-rigward tal-limiti massimi tal-baġit għall-2021 applikabbli għal ċerti skemi diretti ta’ appoġġ dirett fil-Latvja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (1) u b’mod partikolari l-Artikoli 22(1), 36(4), 42(2), 47(3), 49(2), 51(4) u 53(7) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2021/1135 (2) stabbilixxa l-limiti massimi baġitarji annwali għal ċerti skemi ta’ pagament dirett għall-2021.
                  
               
                     (2)
                  
                  
                     Ir-Regolament ta’ Implimentazzjoni (UE) 2021/1135 jistabbilixxi limitu massimu għall-appoġġ akkoppjat volontarju fil-Latvja skont in-notifika tal-Latvja skont l-Artikolu 54(1) tar-Regolament (UE) Nru 1307/2013. Sussegwentement, il-Latvja rrevediet il-limitu massimu għall-appoġġ akkoppjat volontarju. Wara din in-notifika, il-limitu massimu għall-appoġġ akkoppjat volontarju fil-Latvja għall-2021 jenħtieġ illi jitnaqqas.
                  
               
                     (3)
                  
                  
                     Bħala konsegwenza, skont l-Artikolu 36 tar-Regolament (UE) Nru 1307/2013, il-livell massimu għall-iskema ta’ pagament għal żona waħda fil-Latvja fl-2021 jenħtieġ illi jiżdied kif xieraq.
                  
               
                     (4)
                  
                  
                     Għalhekk, jenħtieġ illi r-Regolament ta’ Implimentazzjoni (UE) 2021/1135 jiġi emendat skont dan.
                  
               
                     (5)
                  
                  
                     Billi l-emendi stipulati f’dan ir-Regolament jaffettwaw l-applikazzjoni tar-Regolament ta’ Implimentazzjoni (UE) 2021/1135, illi japplika mill-1 ta’ Jannar 2021, jenħtieġ illi dan ir-Regolament japplika mill-istess data.
                  
               
                     (6)
                  
                  
                     Il-miżuri stipulati f’dan ir-Regolament huma f’konformità mal-opinjoni tal-Kumitat għall-Pagamenti Diretti,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2021/1135 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 608.
         
            (2)  Ir-Regolament ta’ Implimentazzjoni tal-Kummissjoni (UE) 2021/1135 tad-9 ta’ Lulju 2021 li jistabbilixxi l-limiti massimi baġitarji għall-2021 applikabbli għal ċerti skemi ta’ appoġġ dirett previsti fir-Regolament (UE) Nru 1307/2013 tal-Parlament Ewropew u tal-Kunsill (ĠU L 245, 12.7.2021, p. 1).
      
      
         
            ANNESS
            L-Anness tar-Regolament ta’ Implimentazzjoni (UE) 2021/1135 huwa emendat kif ġej:
            
                        (1)
                     
                     
                        fil-punt II, l-entrata għal-Latvja hija sostitwita b’dan li ġej:
                        
                                    “Il-Latvja
                                 
                                 
                                    170 814 ”
                                 
                              
                  
                        (2)
                     
                     
                        fil-punt VIII, l-entrata għal-Latvja hija sostitwita b’dan li ġej:
                        
                                    “Il-Latvja
                                 
                                 
                                    45 193 ”